Ma nsukes-d tamuɣli-nneɣ ɣer wayen yettwarun ad d-naf tasekla-agi seg zik mi tella acu kan tuɣal di rrif meẓẓi wazal-is deg tmetti imi telḥa-d kan deg wayen yellan d aqeṣṣar d teḍṣa. Deg leqdic-ines ɣef wayen icudden ar timawit, Camille LacosteDujardin tettwali tasekla timawit d agraw n tenfaliyin i d-yesnulfa umdan am usefru neɣ i d-yesnulfa ugraw n yemdanen am tmacahut yerna asnulfu-agi yettwabna akken iwata ama deg wayen yerzan talɣa neɣ agbur